
Rezumatul lucrării 


Lucrarea prezintă o clasificare pe diverse criterii a formelor geometrice 
experimentale, explicitând efectele distincte pe care le produce energia de formă asupra 
structurii biologice şi nebiologice. 


Sunt explicate de asemenea mecanismele amorsate de amplasarea structurilor în 
interiorul formelor geometrice şi cauzele care le declanşează. 


DESCRIEREA LUCRĂRII : 


*) EFECTUL DE FORMĂ GEOMETRICĂ - TIPURI şi MANIFESTĂRI 
Adrian-Marius Niculescu 
(ARCePs) 


La ora actuală experimentatorii din întreaga lume utilizează forme geometrice construite 
din diverse materiale sau chiar numai schelete de formă. Rezultatele obţinute experimental 
sunt adesea neconcordante şi neconcludente păstrând energia de formă în domeniul 
paraştiinţific. 


Să căutăm de aceea, în continuare să stabilim nişte criterii de clasificare unitară a formelor 
geometrice. 
Astfel formele geometrice pot fi clasificate : 


I. După unghiurile pe care le conţin în : 
1) Forme geometrice cu unghiuri ( negentropice sau anentropice ) . 
2) Forme geometrice fără unghiuri ( entropice ) ex: sfera, calota sferică, etc. 


I I. După alcătuire în : 
1) Forme geometrice "cu fețe" care la rîndul lor pot fi : 
a) complete ( au feţe laterale şi bază ) şi 
- omogene ( forma bazei este identică cu cea a feţelor ) ; 
- heterogene ( forma bazei este diferită de cea a feţelor ) . 
b) incomplete (au doar feţe laterale nu şi bază ) . 
Formele geometrice cu "fețe" mai pot fi clasificate în : 
a) forme cu feţe concave ; 
b) forme cu feţe liniare ; 
c) forme cu feţe convexe. 

2) Forme geometrice "fără feţe" , alcătuite dintr-un schelet metalic ce schiţează muchiile 
şi unghiurile dintre ele. 
Aceste forme pot fi clasificate în : 
a) forme cu muchii semicirculare orientate spre interiorul scheletului metalic ; 
b) forma cu muchii semicirculare orientate spre exteriorul scheletului metalic. 


III. După tipul de energie pe care il recepționează, înmagazinează şi transformă. se pot 
clasifica în : 
1) Forme mixte care reacționează atît ca antenă cît şi ca , condensator. 
2) Forme de tip condensator, care înmagazinează sarcină electrostatică pînă la o anumită 
densitate (capacitate) transformând-o într-un puls de curent la cuplarea la pământ. 
3) Forme de tip antenă, care recepționează semnele de tip electromagnetic ca o antenă, 
transformându-le într-un curent electric modulat informațional. 


Aceste criterii de clasificare sunt necesare în vederea elaborării experimentelor cu 
forme geometrice şi interpretării rezultatelor obținute. 
Pînă la ora actuală conform clasificărilor amintite au fost efectuate experienţe cu : 


a) Forme geometrice cu feţe incomplete, heterogene (de tipul piramidelor egiptene şi 
conurilor) . 
b) Forme geometrice cu feţe complete, heterogene. 

( de tipul machetelor piramidale cu baza pătrat, confecţionată din acelaşi material cu 
feţele din acelaşi material cu feţele dielectre omogen , sau conurilor cu baza cerc 
confecționată din acelaşi material ca şi conul) . 

c) Forme geometrice fără unghiuri. 

d) Forme geometrice cu feţe concave. 

e) Forme geometrice "fără feţe” , alcătuite dintr-un schelet cu muchii drepte având 
dimensiuni şi unghiuri proporționale cu cele ale piramidelor egiptene. ( în special cu 
piramida lui Keops) . 


Pentru că experimentatorii formelor geometrice nu au precizat întotdeauna cu exactitate 
caracteristicile formelor geometrice implicate în activitatea experimentală, rezultatele 
acumulate pînă la ora actuală constituie un amalgam ce permite reproducerea parțială a 
efectului de formă geometrică după cum se lucrează cu un tip de formă sau alta. 

Aceasta a atras atenţia numeroşilor adversari ai energiilor de tip neconvențional, care 
afirmă că studiul energiei de formă nu se poate realiza în mod raţional deoarece efectele 
nu sunt în întregime reproductibile. 


Prin urmare pentru a atrage în cercetarea energiei de formă resurse umane importante, să ne 
îndreptăm în cele ce urmează atenţia asupra a două aspecte ale acestei energii, conform 
criteriilor de clasificare de la punctul 111 redat anterior. 


Astfel cele mai multe corpuri geometrice cu care s-au realizat experimente sunt cele din 


categoria mixtă. 

Aceste corpuri sunt unghiulare, nu au bază proprie ( a se înţelege că baza nu este 
construită din acelaşi material cu feţele laterale) iar feţele laterale sunt construite din mate- 
riale cu proprietăţi dielectrice ( plastic, lemn) sau piezoelectrice (feldspat, mică, cuarţ ) . 

Ele reacţionează asemănător unor antene care recepționează un spectru larg de semnale 
electromagnetice. 

Dintre antenele de bandă largă (utilizate în special la măsurarea intensității cîmpurilor 
electromagnetice perturbatoare) vom aminti doar de antena spirală conică logaritmică 
(Conical Long Spiral Antenna) , care recepționează în banda 200 MHz şi 1 GHz - 10 GHz 
şi de antenele horn, care recepționează în banda 200 MHz - 2 GHz şi 1 GHz - 12 GHz . 


Antena periodic logaritmică este construită astfel încât logaritmul raportului dintre două 
distanţe consecutive şi două lungimi consecutive ale elementelor antenei să fie constant. 


Antenele conice sunt formate din două sau patru conductoare înfăşurate în spirală pe un 
con, având alimentarea la capătul de origine. Regiunea radiantă se deplasează în funcţie de 
frecvenţă în planul axial al conului acolo unde perimetrul secțiunii conului este egal cu 
lungimea de undă recepţionată. 


Antenele horn au un aspect de trunchi de piramidă cu două feţe plan-paralele şi două feţe 
concave. 


Datorită hornului aceste antene asigură o adaptare continuă a impedanţei ghidului de 
undă la impedanţa mediului înconjurător. 

Revenind la corpurile geometrice din categoria mixtă de care discutam mai înainte ele 
vor genera două tipuri de efecte distincte : 

a) un efect interior ; 

b) un efect exterior . 


a) Efectul interior constă în : capacitatea undelor electromagnetice dintr-o bandă a cărei 
lărgime este dată de particularitățile geometrice constructive ale corpului, descompunerea 
lor în elementele componente (cîmp electric şi magnetic) şi mărimea densităţii de sarcină 
electrostatică în zona vîrfului (vîrfurilor corpului) şi extinderea zonei încărcate 
electrostatic spre bază (dacă forma geometrică este aşezată cu baza pe sol) . Întrucât unda 
electromagne-tică este purtătoare de informaţie, densitatea de sarcină acumulată în zona 
cuprinsă între vîrful formei centrul acesteia variază în limitele şi potrivit caracteristicilor 
informaţiei recepționate. 

Un substrat biologic sau nebiologic plasat în această zonă va interacționa energetic şi 
informaţioal cu "energia de formă" modificându-şi structura în consecinţă. 

b) Efectul exterior este influențat de două cauze, prima fiind scurgerea de sarcină 
electrostatică prin vîrfurile ascuțite ale formei (în special prin vîrful situat cel mai departe 
de bază) , iar cea de-a doua unghiul de reflexie şi refracție a radiațiilor incidente care 
provoacă fenomene de interferență cu radiațiile din mediul înconjurător. 


Interesantă în acest sens apare experiența de măsurare a raportului de unde staționare şi 
a amortizării prin reflexie într-o cameră ai cărei pereți sunt tapetați cu structuri de formă 
piramidală a căror înălţime este egală cu lungimea unei incidente. Această cameră, numită 
anechoică, permite reflexii multiple pe pereţi, plafon şi pardoseală, care dau naştere unor 
suprafeţe de cîmp constant, relativ conturate (deci structurate) aşa cum reiese şi din fig. 
de mai Jos. 

Suprafeţe de câmp constant ale câmpului electric la 50MĦ2. 


"Structurile" de cîmp constant vizibile mai sus, ne permit să avansăm ipoteza : 
posibilitatea generării artificiale a unor matrici energetice specifice, capabile să 
"adiţioneze"(în anumite condiţii de densitate) substanţă cu afinități de structurare. 

Se poate considera de asemenea că acesta ar putea fi primul pas pe calea materializării 
întâlnite pînă acum doar în unele şedinţe de spiritism. 


O a doua categorie de corpuri geometrice cu care s-au efectuat experimente este formată 
de cele cu comportare asemănătoare condensatorului. 

Aceste forme geometrice sunt sferice (sfere sau calote sferice) sau unghiulare, cu feţe şi 
bază construite din aceleaşi materiale (în special dielectrice), forma feţelor şi bazei putând 
fi convexă, plană sau concavă (ele prezentând trei sau mai multe unghiuri). 

Comportarea acestei categorii de forme este asemănătoare condensatoarelor, permițând 
acumularea sarcinii electrostaticii în interior şi distribuirea neuniformă a densităţii de 
sarcină (densitate maximă în zona vîrfurilor şi minimă în centrul formei), atunci cînd 

corpurile sunt rentangulare, sau distribuirea uniformă a sarcinii pe suprafețele convexe, 
atunci cînd corpurile au față (fețe) sferică (sferice). 


Sarcina electrostatică acumulată apare ca urmare a acțiunii mai multor factori dintre care 
amintim : 

1) frecarea curenților de aer de suprafețele dielectrice ; 

2) efetul piezoelectric datorat modificării periodice de volum sub influența variațiilor 
temperaturii şi presiunii atmosferice exterioare (atunci cînd materialele de construcție 
ale formei au priorități piezoelectrice) ; 

3) Descoperirea radiației electromagnetice incidente în câmp electric şi cîmp magnetic la 
suprafața de separare mediu-corp geometric (adică la suprafața materialului dielectric). 


La fel ca şi condensatoarele, formele geometrice care fac parte din această categorie au 
o capacitate maximă de încărcare. Depăşirea acestei valori determinînd apariția unui 
fenomen de disipare a surplusului electrostatic în mediul înconjurător. Această disipare are 
loc în zona vîrfurilor şi determină prin fenomene fizico-chimice specifice, o ionizare a 
aerului. 


O formă particulară a acestei categorii o constituie acumulatoarele de tip Reich ale căror 
suprafeţe laterale sunt realizate prin suprapunerea succesivă a unor straturi conductoare 
plase de sîrmă şi straturi dielectrice (lemn, plastic, etc). 

Structura mixtă a pereţilor acestor acumulatoare permite o demodulare a radiaţiei electro- 
magnetice incidente şi o atenuare a semnalului pînă la valori compatibile cu cele biologice, 
fără a afecta conţinutul informaţional incident (pe care doar îl dilată) . 

Plasarea în interiorul acestei categorii de structuri a unui substrat biologic sau nebiologic 
permite fie metastabilizarea energetică a atomilor, moleculelor şi/sau legăturilor chimice 
de structură (deci "încărcarea" substratului din interiorul formei) , fie neutralizarea unor 
produşi de reacţie polarizaţi pozitiv (substanţe acide) modificîndu-se lanţul de reacţii 
fizico-chimice globale ce au loc în interiorul substratului, care pot determina în anumite 
condiţii modificarea configurației acestuia. 


Cea de-a treia categorie de corpuri geometrice , este formată numai dintr-un schelet 
metalic (cupru sau aluminiu) , fără feţe, şi prezintă în interior un conductor ce porneşte de 
la vîrful superior şi se termină aproape de bază (la o distanţă de aproximativ 1/3 din 
înălţimea corpului) . 

Această categorie recepționează din mediu o radiaţie electromagnetică cuprinzând o 
bandă de lungimi de undă corespunzătoare particularităților construtive ale formei 
geometrice utilizate, pe care o transformă într-un semnal electric. 

Semnul electric ale cărui caracteristici sunt determinate de informaţia purtată de radiația 
electromagnetică din banda selectată, ajunge la substratul biologic sau neobiologic care se 
află în contact cu antena (prin conductorul interior) modificându-i parametrii funcționali 
(dacă substratul este biologic) sau energia internă (dacă substratul este nebiologic) . 

Concluzii: 


1) Efectul de formă geometrică este dependent de particularităţile constructive ale corpului 
ce constituie obiectul experimental. 


2) Modificările substratului biologic sau nebiologic "expus" la energia de formă sunt de 
natură informaţional-energetico-materiale, depinzând atât de factori intrinseci cît şi de 
factori extrinseci. 


